
Қазақстан Республикасының ішкі істер органдары желісі 
бойынша 2026 жылдың І жартыжылдығына арналған
халықаралық қызметік іс-шаралары туралы ақпарат

●	2026 жылы мынадай құжаттарға қол қою қамтамасыз етілді:
- Қазақстан Республикасы Үкіметі мен Пәкістан Ислам Республикасы Үкіметі арасындағы қылмысқа қарсы күрестегі ынтымақтастық туралы келісім Мемлекет басшысының Пәкістанға сапары шеңберінде (4 ақпан);
- ҚР ІІМ мен БАӘ ІІМ арасындағы жүргізуші куәліктерін өзара тану және айырбастау туралы меморандум (25 маусым);
- Қазақстан Республикасының Ішкі істер министрлігі мен Аустрия Республикасының Федералдық ішкі істер министрлігі арасындағы өзара түсіністік туралы меморандум (5 мамыр).

Күшіне енді:
- Қазақстан Республикасы Үкіметі мен Француз Республикасы Үкіметі арасындағы реадмиссия туралы келісім (ҚР-ның 2026 жылғы 9 ақпандағы № 262-VIII Заңымен ратификацияланған);
- Қазақстан Республикасының Үкіметі мен Аустрия Республикасының Федералдық Үкіметі арасындағы реадмиссия және заңсыз жүрген адамдардың транзиті туралы келісім (ҚР-ның 2026 жылғы 18 наурыздағы № 271-VIII Заңымен ратификацияланған).


● Жұмыс кездесулері өткізілді:
- Министр Е.С. Саденовтың Грузияның Ішкі істер министрі Гела Геладземен кездесуі (23 ақпан).
Кездесудің мақсаты – байланыс орнату, екіжақты ынтымақтастықтың басым бағыттарын талқылау.

- Министрдің бірінші орынбасары Б.Т. Аленовтың, ІІМ өкілдерінің (ТСЖД, ЕҚҚІК) Ауғанстан Ішкі істер министрінің орынбасары Асадулла Халиммен кездесуі.
Кездесудің мақсаты – байланыс орнату, екіжақты ынтымақтастықтың басым бағыттарын талқылау.
- Министрдің орынбасары И.В. Лепеханың, ІІМ өкілдерінің (ӘПК, КД) БҰҰ-Әйелдер құрылымының Орталық Азиядағы өңірлік орталығының басшысы Джевен Гювен Гюрешпен кездесуі (8 сәуір).
Кездесудің мақсаты – халықаралық ынтымақтастықты нығайту, оның ішінде криптоактивтерге байланысты киберқылмыстарды ашу, олардың алдын алу және жолын кесу жөнінде тәжірибе алмасу.
- Аппарат басшысы А.К. Рысбаевтың, ІІМ өкілдерінің (ТСЖД, ТСЖД ХЫБ) Аустрияның Қазақстан Республикасындағы Елшісі Андреа Бахермен кездесуі (24 сәуір).
Кездесудің мақсаты – халықаралық ынтымақтастықты нығайту, Федералдық ішкі істер министрі Г. Карнердің кездесуін ұйымдастыруға қатысты хаттамалық мәселелерді талқылау.
- Министр Е.С. Саденовтың ҚХР-дың Қазақстан Республикасындағы Елшісі Хань Чуньлиньмен кездесуі (29 сәуір).
Кездесудің мақсаты – халықаралық ынтымақтастықты нығайту, «Орталық Азия – ҚХР» ішкі істер және қоғамдық қауіпсіздік министрлерінің екінші кездесуін ұйымдастыруға қатысты хаттамалық мәселелерді талқылау.
- Министр Е.С. Саденовтың Аустрияның Федералдық ішкі істер министрі Герхард Карнермен кездесуі (5 мамыр).
Кездесудің мақсаты – халықаралық ынтымақтастықты нығайту.
- Аппарат басшысы А.К. Рысбаевтың, ІІМ өкілдерінің (ТСЖД ХЫБ, КПД) БҰҰ ЕҚБ-ның Қазақстан Республикасындағы өңірлік кеңсесінің басшысы Мадина Сариевамен кездесуі (13 маусым).
Кездесудің мақсаты – халықаралық ынтымақтастықты нығайту, осы жылғы қарашада Киберқылмысқа қарсы іс-қимыл жөніндегі халықаралық конференцияны өткізу мәселелерін талқылау.


● 2026 жылы мынадай жұмыс сапарлары ұйымдастырылды:
- ІІМ делегациясының (министрдің орынбасары А.М. Сайтбековтің басшылығымен) келісімге қол қою үшін Үндістанға сапары (25–29 қаңтар).

- ІІМ делегациясының (ӘПК, ТСЖД, Басқару академиясы) 2010 жылдан бері Грузияның Білім министрлігі құрылымында жұмыс істейтін мектеп приставтары (мандатури) институтының қызметін зерделеу үшін Грузияға сапары (10–13 наурыз).

- ІІМ делегациясының (КПД) БҰҰ алаңында Интерполдың бастамасымен ұйымдастырылған «Алаяқтыққа қарсы күрес жөніндегі жаһандық саммиттің» отырысына қатысу үшін Аустрияға сапары (16–18 наурыз).

- ІІМ делегациясының Министр Е.С. Саденовтың басшылығымен жүргізуші куәліктерін өзара тану және айырбастау туралы меморандумға қол қою үшін БАӘ-ге сапары (24–26 маусым).

- ІІМ делегациясының Министр Е.С. Саденовтың басшылығымен ШЫҰ-ға мүше мемлекеттердің ішкі істер және қоғамдық қауіпсіздік министрлерінің кездесуіне қатысу үшін Қырғызстанға сапары (4–6 маусым).

18 мамырда Қазақстанда «Орталық Азия – Қытай» форматында ішкі істер және қоғамдық қауіпсіздік министрлерінің кездесуі өткізілді.
Трансұлттық ұйымдасқан қылмысқа қарсы іс-қимыл, көші-қон ағындарындағы экстремизмнің алдын алу, сондай-ақ кәсіби даярлық және кадрлар саласындағы ынтымақтастық мәселелері талқыланды.

